บาทเปิด 30.18/21 บาทต่อดอลลาร์ แนวโน้มแกว่งแคบ
เงินบาทเปิดตลาด 30.18/21 บาทต่อดอลลาร์ แนวโน้มแกว่งแคบ นักลงทุนยังรอความชัดเจนเจรจาการค้า มองกรอบวันนี้ 30.17-30.23บาทต่อดอลลาร์
19 พ.ย. 2562

เงินบาทเปิดตลาด 30.18/21 บาทต่อดอลลาร์ แนวโน้มแกว่งแคบ นักลงทุนยังรอความชัดเจนเจรจาการค้า มองกรอบวันนี้ 30.17-30.23บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.18/21 บาท/ดอลลาร์ จากเย็นวานนี้( 18 พ.ย.) ที่ระดับ 30.24 บาท/ดอลลาร์
เช้านี้เงินบาทแข็งค่าจากเมื่อวาน คาดว่าเป็นผลมาจากที่นักลงทุนเริ่มมีความกังวลต่อสถานการณ์สงครามการค้าที่ยังหาความชัดเจนไม่ได้ หลังจากที่เดิมคาดว่าสหรัฐและจีนจะสามารถเจรจาตกลงกันได้ในเฟดแรก แต่จนถึงปัจจุบันสถานการณ์ก็ยังไม่มีความชัดเจน
"ตอนนี้ US Index อ่อนค่า ย่อลงจากเมื่อวาน ตัวเลขเศรษฐกิจสหรัฐตอนนี้ก็ยังไม่มีอะไรน่ากังวลมาก แต่คาดว่าคนจะกลับมากังวลกรณีสงครามการค้า เพราะตอนแรกหวังว่าสหรัฐและจีนน่าจะเซ็นกันได้เฟสแรก แต่ผ่านมาหลายวันก็ยังไม่เห็นความชัดเจน ตลาดจึงมองว่าปัจจัยนี้ยังมีความเสี่ยง" นักบริหารเงินระบุ
นักบริหารเงิน คาดว่า วันนี้เงินบาทจะแกว่งในกรอบแคบๆ ที่ 30.17-30.23 บาท/ดอลลาร์